Lisa 1.
12.02.2024 hankelepingu
nr 2-2/24/103-1 juurde

Tehniline kirjeldus

1.	Üldandmed

1.1	Asukoht: Ämari kaitseväelinnak (täpsemalt vt p 3).
1.2	Kogus: 6 laokonteinerit (konteiner peab vastama 20’ konteinerile).

2.	Nõuded konteineritele ja inventarile

2.1	Konteinerid peavad olema soojustatud ning köetavad, et tagada aastaringselt sisetemperatuur vähemalt +20°C. Teisaldatavad kütteseadmed pole lubatud.
2.2	Ruumi piirdekonstruktsioonide ja avatäidete soojusisolatsiooninäitajad peavad olema vähemalt järgmistes piirväärtustes või paremad:
•	välisseina soojusläbivus - 0,41 W/(m²·K);
•	katuse soojusläbivus - 0,21 W/(m²·K);
•	põranda soojusläbivus - 0,21 W/(m²·K);
•	akende soojusläbivus - 1,25 W/(m²·K);
•	välisuste uksekompleksi soojusläbivus - 1,85W/(m²·K);

2.3	Konteinerid peavad olema varustatud kliimaseadmega, mis välistemperatuuril -10°C kuni +25°C võimaldab reguleerida sisetemperatuuri vahemikus +18°C kuni +24°C.
2.4	Valitud küttelahendused peavad olema majanduslikult säästlikud. Tellija nõue on põhiküttena soojuspumbal põhinev kliimaseade, mis talvel kütab/suvel jahutab. Erinevate tööpõhimõttega seadmete kasutamisel peab olema tagatud prioriteedisüsteem, mis eelistab esimesena suurema kasuteguriga süsteemi, nt:
•	põhiküte soojuspumba baasil 
•	tipukoormuste katmine elektrikonvektoritega (elektriküttekeha ei tohi olla avatud kütteelemendiga, eelistada õliradiaatoreid või muid mitte avatud elektrilise kütteelemendiga kütteseadmeid).
Seade/seadmed peavad tagama Eesti kliimas sisetemperatuuri 18-24 kraadi mõistlike energiakulude mahus igal ajal. Põrandapinda kasutatavad kliimaseadmed ei ole lubatud.

2.5	Konteineritele tuleb paigaldada elektrivarustus alates liitumiskilbist. Paigaldatud kaablid ja alajaotuskilbid peavad olema kasutamisel ohutud, kaitstud ilmastiku ja mehaaniliste vigastuste eest.
2.6	Igas konteineris peab olema vähemalt 3x kaheosalist 3P (230V) pistikupesa erinevas seinas, paigaldatud seina peale kohtkindlalt.
2.7	Konteinerid peavad võimaldama andmeside- ja elektrikaablite sisse vedamist läbi seina, selleks vajab iga konteinerlahendus vähemalt 100 mm läbimõõduga avaust. Kui avaused pole piisavad või puuduvad, võib osutuda vajalikuks täiendavate aukude puurimine seintesse kohapeal.
2.8	Igas konteineris peab olema valgustus, mis tagab valgustustiheduse 0,7 m kõrgusel põrandast vähemalt 300 lx.
2.9	Konteinerite uksed peavad olema elektrimootoriga või vasturauaga, et neid oleks võimalik avada kaardilugejaga. Paigaldada iga ukse juurde kaardilugeja HID ICLASS-FE või analoog. Tellija teostab ise kaardilugejate ühendamise süsteemi.
2.10	Konteineritel ei tohi olla aknaid.
2.11	Konteinerid peavad olema varustatud suitsuanduriga.
2.12	Konteinerite paigaldamisel tagada, et on täidetud Majandus- ja taristuministri 30.03.2017. a. määrus nr 17 „Ehitisele esitatavad tuleohutusnõuded“. 
2.13	Tellija põranda kandevõimele piiranguid ei sea. Konteinerite puhul peab arvestama, et tellija paigaldab konteineritesse riiulid, mille kandevõime põhipunktid jäävad põrandale. Seega pakkuja peab arvestama põranda kandevõimega arvestamisel kaubariiulite kandevõimega.
2.14	Uste suurusele laokonteinerite puhul Tellija piiranguid ei sea. Kasutada konteineri standarduksi.

3.	Konteinerite spetsifikatsioon

3.1	Plats 1 – Torn
Asfaltplats, koordinaadid 59.255996, 24.204025.
Elektrikilp vahetus läheduses hoone seinal.	
3.1.1	Laokonteiner	2 (ühendatud)	
3.1.2	Laokonteiner	2 (ühendatud)	
3.1.3	Laokonteiner	2 (ühendatud)	

4.	Pakkumuses tuua eraldi välja konteinerite transpordi-, montaaži-, demontaaži- ja lisatööde kulud ning konteinerite ja lisainventari rendihind päevas.